**Velykinė MUGĖ balandžio 7-8 dienomis. TAISYKLĖS**

 ***Norintys prekiauti tautodailės, amatininkų, savo rankų darbo gaminiais pateikia:***

1.1. įmonės registracijos pažymėjimo (arba registrų centro išrašo), individualios veiklos vykdymo pažymos arba atitinkamos veiklos verslo liudijimo (galiojančio tą dieną) kopiją;

1.2. asmens dokumento kopiją (dirbant su ūkininko, verslo liudijimo pažymėjimu arba individualios veiklos vykdymo pažyma);

1.3. tautodailininko pažymėjimo, tautinio ar kulinarijos paveldo sertifikato kopiją;

1.4. nustatytos rinkliavos mokėjimo pavedimą ar kvitą su banko žymomis.

2. Prekiautojai, kuriems prekiaujant reikalinga elektros energija, privalo apie tai pažymėti dalyvio formoje. Atsakingas įmonės darbuotojas susisieks su Jumis ir informuos apie įmonės galimybes suteikti elektros energiją.

***Norintys prekiauti maisto produktais pateikia:***

1.1. įmonės registracijos pažymėjimo (arba registrų centro išrašo), individualios veiklos vykdymo pažymos arba atitinkamos veiklos verslo liudijimo (galiojančio tą dieną) kopiją;

1.2. asmens dokumento kopiją (dirbant su ūkininko, verslo liudijimo pažymėjimu arba individualios veiklos vykdymo pažyma);

1.3. maisto tvarkymo subjekto patvirtinimo pažymėjimo kopiją;

1.4. galiojančią sveikatos medicininę knygutę;

1.5. prekiautojai medumi pateikia pasą;

1.6. jeigu numatoma prekiauti pačių išauginta žemės ūkio produkcija – dokumentą, patvirtinantį žemės valdymą ar naudojimą, arba Ūkininko ūkio įregistravimo pažymėjimą;

1.7. tautinio ar kulinarijos paveldo sertifikato kopiją;

1.8. nustatytos rinkliavos mokėjimo pavedimą ar kvitą su banko žymomis.

2. Prekiautojai, kuriems prekiaujant reikalinga elektros energija, privalo apie tai pažymėti dalyvio formoje. Atsakingas įmonės darbuotojas susisieks su Jumis ir informuos apie įmonės galimybes suteikti elektros energiją.

3. Maisto tvarkymas turi atitikti galiojančių teisės aktų reikalavimus. Prekiautojams maisto produktais prašome atkreipti dėmesį, kad maisto produktai privalo būti suženklinti pagal galiojančių teisės aktų reikalavimus. Prekiautojas savo produkcijai privalo užtikrinti nustatytą temperatūrinį režimą. Organizatorius neatsako, jei dalyvis pateikė klaidingus duomenis ir Valstybinė maisto ir veterinarijos tarnyba neleido dalyvauti turgelyje.

4. Prekiauti savo gamybos alkoholiniais gėrimais „Velykinės MUGĖS“ metu galima tik turint Savivaldybės išduotą licenciją verstis mažmenine prekyba alkoholiniais gėrimais. Pilstyti vartojimui vietoje alkoholinius gėrimus nebus leidžiama.

**DOKUMENTŲ PATEIKIMAS:**

Norintys prekiauti dokumentų kopijas turi pateikti iki balandžio 4 d. (arba kol yra laisvų prekybai vietų) elektroniniu paštu info@gargzduturgus.lt (skenuoti dokumentai, su prierašu „Velykinė MUGĖ“) arba pristatyti į UAB „Gargždų turgus“ adresu P. Cvirkos g. 6, Gargždai, arba pateikti renginio dieną. Telefonas pasiteirauti 8673 05525.

Prekybos vietos skiriamos organizatorių nuožiūra. Prekybos vietos paskiriamos likus 2-3 dienom iki renginio. Apie paskirtos vietos numerį dalyviai informuojami el. paštu.

Asmuo, norintis prekiauti, turi per 2 (dvi) darbo dienas po mugės rengėjo rekvizitų gavimo sumokėti nustatyto dydžio mokestį ir pateikti UAB „Gargždų turgus“ administracijai mokėjimo pavedimo kopiją ar kvitą su banko žymomis. Nepateikus šio dokumento, prekybos vieta skiriama kitam asmeniui.

**MOKESČIŲ DYDŽIAI:**

Vienos prekybos vietos kaina **dviem dienom visoje prekybos zonoje (išskyrus raudonai pažymėtoje zonoje) yra (kainos nurodytos su PVM)**:

1. prekiaujančio rankų darbo gaminiais, tautodailininko, amatininko, bitininko:

1.1. 20 Eur prekiaujantiems 2x2 ir 2x3 m. dydžio palapinėse;

1.2. 30 Eur prekiaujantiems 3x3 m. ir didesnėse palapinėse.

2. prekiaujančio maisto produktais ir prekiaujančio ne savo gamybos produkcija:

2.1. 50 eur prekybai su palapine ne didesne kaip 3x3 m.,

2.2. 65 eur 3x4, 3x5 m. dydžio palapinėms,

2.3. 75 eur 3x6 ir didesnėms palapinėms.

3. sodininkų, vaiskrūmių augintojams nustatytas mokestis už 1 parkingo vietą (2,5x4 metrų dydžio) – 20 Eur.

Mokestis mokamas:

1. į UAB „Gargždų turgus“ (įm.k. 163252987) sąskaitą esančią AB „Swedbank“ banke, a.s. LT68 7300 0100 8639 1882, nurodant mokėjimo paskirtį „Už prekybos vietą Velykinė MUGĖ“;
2. į UAB „Gargždų turgus“ kasą, atvykus pas turgavietės kontrolierę, adresu P. Cvirkos g. 6, Gargždai. Kontrolieriaus tel. Nr. 8698 30478.

**PREKYBOS LAIKAS:**

Gargždų turgaus „Velykinė MUGĖ“ prasidės balandžio 7 d. (penktadienį) 9 val. (prekybininkus kviečiame rinktis nuo 8 val.).

balandžio 8 d. (šeštadienį) renginio pradžia 7 val. (prekybininkus kviečiame rinktis nuo 6 val.).

Iš anksto suderinus su atsakingu įmonės darbuotoju, prekybininkas gali atvykti balandžio 6 d. vakarą iki 19 val.

Iki nurodytos mugės pradžios laiko, prekybos vieta turi būti įrengta ir patraukti automobiliai.

Prekiautojai, iki 7:30 val. neatvykę ir nepranešę apie vėlavimą, teisę į paskirtą vietą praranda, o sumokėtas registracijos mokestis negrąžinamas. Taip pat sumokėtas registracijos mokestis nėra grąžinimas kai dalyvis neatvyksta į renginį dėl asmeninių priežasčių.

Ūkio subjektai, baigę veiklą, privalo sutvarkyti prekybos vietą.

**Dalyviai, baigę veiklą, privalo sutvarkyti prekybos vietą.**